**20 koraka prema naprijed : Jorge Bucay**

U dvadeset koraka naučit ćeš kako drukčije gledati na ovaj svijet, kako sebe učiniti boljom osobom i poboljšati odnos prema sebi i prema ljudima koji te okružuju, kako biti kreativan, naučiti pregovarati o nužnim stvarima, krenuti ispočetka i ne sumnjati u konačan rezultat.

Čitajući listove ove knjige, naučila sam kako možemo unatoč poteškoćama koje život katkad pred nas donosi jednostavnim stvarima promijeniti svoju svakodnevnu rutinu i dopustiti da sreća i smijeh ispune našu svakodnevnicu.

Najviše mi se svidjelo kako je svaki korak potkrijepljen pričom. Tako npr. u koraku K*ako* *iskoristiti svoje vrijeme* autor nas potiče da zamislimo kako svaki dan na naš bankovni račun stiže velika svota novca i možemo je potrošiti na što god nam srce poželi i tako svaki dan imamo isti iznos novca koji treba potrošiti. Time je pokušao osvijestiti kako nam je darovan svaki dan i u njemu određen broj sati, minuta i sekundi koje trebamo iskoristiti, no pitanje je kako ćemo ih iskoristiti.

Jesi li spreman/a upoznati sebe, iskoristiti vrijeme, otvoriti se ljubavi? Ako je odgovor potvrdan, kreni prvim od 20 koraka prema naprijed.

Emma Marulić